**Parfum de bujor**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ştii, bujor…

Mi-e atât de dor

De trecutul nostru

Când priveam la astru

În zile de mai,

Când îmi parfumai

Sufletul cu rai!

Ce s-a întâmplat?

Repede-am uitat

Să ne mai privim,

Să ne mirosim,

Să fim fericiţi,

De tristeţi feriţi.

Spui, bujor…

Să astern covor

De petale albe

La picioare slabe

Ce nu se mai ţin

Şi întorc destin!

În genunchi…

Te ţin în mănunchi

Bujor înflorit

Şi îmi spui şoptit

Ca să mă ridic,

Să nu mai fiu mic!

Pe flori de bujori,

Pătruns de fiori,

Sufletul se-nalţă,

Gânduri cu speranţă

Mă ridică-n grabă,

Parfumul mi-e salbă!

Te sărut bujor…

Îngerii în cor

Cântă în grădină

Şi-n a lor lumină

Îţi atingi menirea.

Simt cum fericirea

Îmi inundă firea!